

**Есеп-қаржы қызметтерiн орталықтандыру туралы**

Қазақстан Республикасы Үкiметiнiң Қаулысы 1996 жылғы 22 мамыр N 238-ө

      Штат санын қысқарту және бюджеттiк қаражатты үнемдеу, сондай-ақ
бұл қаражаттың мақсатты жұмсалуына бақылауды күшейту мақсатында:

      1. Қазақстан Республикасы Қаржы министрлiгiнiң Қазақстан
Республикасының тиiстi министрлiктерi мен мемкомитетiнiң мына
ведомстволарының есеп-қаржы қызметтерiн орталықтандыру туралы ұсынысы
қабылдансын:

      Қазақстан Республикасының Мәдениет министрлiгi жанындағы
"Қазақкино" мемлекеттiк копаниясы;

      Қазақстан Республикасының Ғылым министрлiгi - Ғылым академиясы
жанындағы Ұлттық аэроғарыш агенттiгi;

      Қазақстан Республикасының Ғылым министрлiгi - Ғылым академиясы
жанындағы Атом энергиясы жөнiндегi агенттiгi;

      Қазақстан Республикасының Қаржы министрлiгi жанындағы
Қаржы-валюта бақылау комитетi;

      Қазақстан Республикасының Қаржы министрлiгi жанындағы Шетел
капиталын пайдалану жөнiндегi комитет;

      Қазақстан Республикасының Қаржы министрлiгi жанындағы
Қазынашылық;

      Қазақстан Республикасының Мемлекеттiк мүлiктi басқару жөнiндегi
мемлекеттiк комитетi жанындағы Кәсiпорындарды қайта ұйымдастыру
жөнiндегi агенттiк;

      Қазақстан Республикасының Өнеркәсiп және сауда министрлiгi
жанындағы Қорғаныс өнеркәсiбi жөнiндегi комитет.

      2. Қазақстан Республикасының Қаржы министрлiгiне осы өкiмнiң
1-тармағында аталған ведомстволар аппараты қызметкерлерiнiң шектi
санын қысқарту туралы Қазақстан Республикасының Үкiметiне ұсыныс
енгiзу тапсырылсын.

      Премьер-Министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК